DA Den Europæiske Unions Tidende L 303/14

KOMMISSIONENS AFGØRELSE

af 17. november 2010

om ændring af bilagene til beslutning 93/52/EØF for så vidt angår anerkendelse af Estland, Letland og den selvstyrende region Balearerne i Spanien som officielt frie for brucellose (B. melitensis) og om ændring af bilag I og II til beslutning 2003/467/EF for så vidt angår erklæringen om, at Estland er officielt fri for tuberkulose og officielt fri for brucellose med hensyn til kvægbesætninger

(meddelt under nummer K(2010) 7856)

(EØS-relevant tekst)

(2010/695/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, del I, punkt 4, og bilag A, del II, punkt 7,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (2), særlig bilag A, kapitel 1, afsnit II, og

ud fra følgende betragtninger:

(1) Ved Rådets direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt frie for brucellose.

(2) Bilagene til Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (3), indeholder lister over medlemsstater og regioner, der anerkendes som værende officielt frie for brucellose (B. melitensis), jf. direktiv 91/68/EØF.

(3) Estland og Letland har forelagt Kommissionen dokumentation, der viser, at betingelserne i direktiv 91/68/EØF er opfyldt, således at begge medlemsstaters hele område kan anerkendes som værende officielt frit for brucellose (B. melitensis).

(4) På grundlag af den dokumentation, der er fremlagt af Estland og Letland, bør begge medlemsstater anerkendes som officielt frie for sygdommen. Bilag I til beslutning 93/52/EØF bør derfor ændres i overensstemmelse hermed.

(5) Spanien har forelagt Kommissionen dokumentation, der viser, at betingelserne i direktiv 91/68/EØF er opfyldt for så vidt angår alle den selvstyrende region Balearerne, så den pågældende region i Spanien kan anerkendes som værende officielt fri for brucellose (B. melitensis).

(6) På grundlag af den dokumentation, der er fremlagt af Spanien, bør den selvstyrende region Balearerne anerkendes som officielt fri for sygdommen. Bilag II til beslutning 93/52/EØF bør derfor ændres i overensstemmelse hermed.

(7) Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat kan erklæres officielt fri for tuberkulose og officielt fri for brucellose for så vidt angår kvægbesætninger.

(8) I bilag I og II til Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (4) er der anført lister over medlemsstater, der er erklæres henholdsvis officielt frie for tuberkulose og officielt frie for brucellose.

(9) Estland har forelagt Kommissionen dokumentation, der viser, at betingelserne i direktiv 64/432/EØF for status som officielt fri for tuberkulose og officielt fri for brucellose er opfyldt for hele landets område.

(10) På grundlag af den dokumentation, der er fremlagt af Estland, bør denne medlemsstat erklæres officielt fri for tuberkulose og officielt fri for brucellose. Bilag I og II til beslutning 2003/467/EF bør derfor ændres i overensstemmelse hermed.

(11) Beslutning 93/52/EØF og 2003/467/EF bør derfor ændres i overensstemmelse hermed.

(12) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Bilagene til beslutning 93/52/EØF ændres som angivet i bilag I til denne afgørelse.

Artikel 2

Bilag I og II til beslutning 2003/467/EF ændres som angivet i bilag II til denne afgørelse.

Artikel 3

Denne afgørelse er rettet til medlemsstaterne.

Udfærdiget i Bruxelles, den 17. november 2010. På Kommissionens vegne John DALLI Medlem af Kommissionen

(1) EFT 121 af 29.7.1964, s. 1977/64.

(2) EFT L 46 af 19.2.1991, s. 19.

(3) EFT L 13 af 21.1.1993, s. 14.

(4) EUT L 156 af 25.6.2003, s. 74.

BILAG I I bilagene til beslutning 93/52/EØF foretages følgende ændringer: 1) Bilag I affattes således: »BILAG I Medlemsstater, der er officielt frie for brucellose (B. melitensis) ISO-kode Medlemsstat BE Belgien CZ Tjekkiet DK Danmark DE Tyskland EE Estland IE Irland LV Letland LT Litauen LU Luxembourg HU Ungarn NL Nederlandene AT Østrig PL Polen RO Rumænien SI Slovenien SK Slovakiet FI Finland SE Sverige UK Det Forenede Kongerige« 2) Bilag II ændres således: a) Følgende overskrift indsættes: b) Oplysningerne om Spanien affattes således: »I Spanien: — Den selvstyrende region Balearerne — Den selvstyrende region De Kanariske Øer: provinserne Santa Cruz de Tenerife og Las Palmas.«